《朝云墓十首次孙西庵先生韵 其十》
明代·何绛

重到云居独悄然，中宵多梦昼多眠。千丛野竹连湘浦，半夜江多引杜鹃。

独鹤不知何处舞，明珠无数亦羞圆。当时惊觉高唐梦，红袖香消一十年。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。